EkBass/fiwiki-20250220-pages-articles huggingface dataset:
Thaimaansuomalainen

Thaimaan Suomalainen on suomenkielinen lehti, jota toimitetaan Pattayalla Thaimaassa sekä kesästä 2021 alkaen myös Suomessa. Vakituisia avustajia lehdellä on lisäksi Bangkokissa, Hua Hinissä ja Mae Phimissä. Lehden päätoimittaja on A. Juhana Keronen. Pandemiavuosina painetuista lehdistä luovuttiin kokonaan ja Thaimaan Suomalaisen sivustolle ilmestyivät myös Hua Hinin, Mae Phimin, Pattayan ja Phuketin paikallissivut. Nettilehden pääsivuilla on valtakunnallisia uutisia Thaimaasta ja lähialueilta. Paikallissivuilla on ao. paikkakuntaa koskevia uutisia sekä ainoastaan paikallisesti toimivien yritysten mainoksia. Maksullisia sisältöjä Thaimaan Suomalaisessa alettiin julkaista vuonna 2021. Kaikki suomalaisia koskevat matkustus- ja viisumisäädökset sekä valtaosa artikkeleista ovat edelleen maksuttomia, mutta siinä missä maksuttomat artikkelit kertovat lähinnä siitä, mitä Thaimaassa tapahtuu, kertovat maksulliset siitä, miksi niin tapahtuu. Thaimaan Suomalaisen toimitukseen vuodesta 2005 saakka kertynyttä Thaimaan asioiden tuntemusta on hyödynnetty mm. Helsingin Sanomissa, Radion Novan uutisraporteissa, MTV:n 45 minuuttia -ohjelmissa sekä muissa suomalaismedioissa. Taustatoimitustyötä on tehty mm. Ilta-Sanomille, Yleisradiolle sekä nykyisen Otavamedian julkaisuille. Maksullisten sisältöjen tilaushinnat ovat 15 €/vuosi ja 2 €/kk. Lehden lukijamäärät ovat pandemiavuosien aikana ja sen jälkeen kasvaneet tuntuvasti. Tämän hetkinen ennätys on maaliskuulta 2023, jolloin nettilehden sivuilla käytiin yli 310.000 kertaa tilaajat mukaan lukien. == Lähteet == ==Aiheesta muualla== *Thaimaansuomalaisen sivut Luokka:Ulkosuomalainen lehdistö Luokka:Thaimaalaiset sanomalehdet Luokka:Pattaya
Sonic Mega Collection

Sonic Mega Collection on toinen Segan julkaisema suuri Sonic-pelikokoelma. Edellinen kokoelmapeli oli Sega Saturnin Sonic Jam. Peli sisältää kuusi suosituinta Sega Mega Driven Sonic-peliä sekä muutaman muun Segan klassikkopelin. Lisäksi pelissä on runsaasti kuvamateriaalia ja muutama animaatio. ===Oletuspelit=== * Sonic the Hedgehog (1991) * Sonic the Hedgehog 2 (1992) * Sonic the Hedgehog 3 (1994) * Sonic & Knuckles (1994) * Sonic 3D Blast (Sonic 3D Flickies' Island) (1996) * Sonic Spinball (1993) * Dr. Robotnik's Mean Bean Machine (1993) ===Avattavat pelit=== * Sonic & Knuckles Lock-on-teknologia yhdistelmät: ** Blue Sphere ** Knuckles in Sonic 2 ** Sonic the Hedgehog 3 and Knuckles * Flicky (1991) * Ristar (1995) * Comix Zone (1995, Vain Japanin versiossa, sisältyy myös Sonic Mega Collection Plus pelikokoelmaan) * The Ooze (1995, Vain Japanin versiossa, sisältyy myös Sonic Mega Collection Plus pelikokoelmaan) ==Sonic Mega Collection Plus== Sonic Mega Collection Plus on päivitys Sonic Mega Collection pelikokoelmasta PlayStation 2 ja Xbox konsoleille. Microsoft Windows versio julkaistiin Euroopassa ja Pohjois-Amerikassa. Tämä kokoelma sisältää kuusi Game Gear peliä: * Sonic the Hedgehog (8-Bit) * Sonic Chaos * Sonic Drift * Sonic Labyrinth * Dr. Robotnik's Mean Bean Machine * Sonic Blast Kokoelmaan sisältyy myös kaksi peliä jotka olivat mukana Sonic Mega Collectionin Japanin versiossa: * The Ooze * Comix Zone The Ooze ja Comix Zone ovat koodilla avattavia pelejä Sonic Mega Collection -pelissä; alun perin ne olivat vain pelin Japanin versiossa. Sonic Mega Collection Plus -peliin ne ovat normaalisti avattavia. ==Lisäsisältö== Manuals-osiosta löytyvät pelien alkuperäiset ohjekirjat vain englanniksi. Extras-osiosta löytyy kuvia, sarjakuvia ja videoleikkeitä eri Sonic-peleistä. Mega Collection Plus ja Mega Collection -versioissa esiintyvät kuvat eroavat toisistaan vain hieman. Lisäksi sarjakuvakansia on enemmän ja videot sisältävät muun muassa keskeneräisiä otoksia Sonic Heroes -pelin alkuanimaatiosta. ==Katso myös== *Sonic Gems Collection *Sonic & Knuckles Collection Luokka:Sonic the Hedgehog -pelit Luokka:Nintendo GameCube -pelit Luokka:PlayStation 2 -pelit Luokka:Xbox-pelit Luokka:Windows-pelit Luokka:Videopelikokoelmat fr:Compilations Sonic#Sonic Mega Collection
Ninni Martikainen

Ninni Martikainen (s. 21. tammikuuta 1970 Espoo) on Tampereelta kotoisin oleva laulaja, pianisti, sovittaja, säveltäjä, musikaaliartisti ja musiikkipedagogi. Hänen laaja työkenttänsä ulottuu esiintymisestä opettamiseen, taidemusiikista populaariviihteeseen, näyttelemisestä tanssimiseen ja teoriasta käytäntöön. Martikainen on valmistunut musiikin maisteriksi (MuM) Sibelius-Akatemian musiikkikasvatuksen osastolta vuonna 2008. Pedagogiset opinnot on suoritettu Helsingin yliopistossa. == Projekteja == Martikainen on toiminut muun muassa Summer Cats -duossa, Brasilia Projekti -yhtyeessä, sambakoreografina ja pianolla itseään säestavänä laulajana. Suomen Tähti 1998 -laulukilpailussa hän sijoittui kolmanneksi. Hänet tunnetaan Tabermann-sävellyksistään sekä lukuisista TV-esiintymisistään iskelmä- ja jazzlaulajana. Martikainen on työskennellyt useissa Tampereen Työväen Teatterin kokoonpanoissa esimerkiksi Suruttomat, Patukkaooppera ja Vuonna 85. Hän on esiintynyt myös Musiikkiteatteri Palatsissa lukuisissa produktioissa, kuten esimerkiksi naispääroolissa ”Ihan Tuuliajolla” -musikaalissa. ==Diskografia== * Bem bom (1994) * Täyttymyksen laulu (2008) ==Lähteet== * Ninni Martikainen CV 2016 * Kanninen, Helinä: Ninni Martikainen paikkaa tanssitaitoa hymyilemällä , 23.10.2013 * FaceBook: @NinniMartikaine * PalatsiTeatteri: Ninni Martikainen, laulu, musiikinteoria === Viitteet === ==Aiheesta muualla== * Luokka:Suomalaiset iskelmälaulajat Luokka:Vuonna 1970 syntyneet Luokka:Elävät henkilöt
Maritta (laulaja)

Maritta (oik. Maritta Tammenoja, s. 8. heinäkuuta 1954 Hankasalmi) on suomalainen iskelmälaulaja, joka liittyi Matti Valkosen yhtyeeseen, kun Berit vaihtoi säestävää yhtyettä. Vuonna 1977 taustaorkesteriksi vaihtui Hanka- humppa. ==Diskografia== * Riihitanssit (1979) * Armaani silmät (1980) * Sattuman sanelema juttu (1981) * Maritta (1982) * Kaunein ruusu (1984) ==Lähteet== ==Aiheesta muualla== * Luokka:Suomalaiset iskelmälaulajat Luokka:Vuonna 1954 syntyneet Luokka:Elävät henkilöt
Riikka Suikkari

Riikka Suikkari (entinen Warras, entinen Schmidt, o.s. Suikkari) on yksi Yle Radio 1:n Elävä historia -ohjelmasarjan toimittajista. Hän on toimittanut myös mm. Ylen tiedeohjelmia, työskennellyt tiedottajana ja toiminut TV1:n kuuluttajana. Suikkari valmistui Helsingin yhteislyseosta ylioppilaaksi vuonna 1984 ja hän on koulutukseltaan teologian maisteri. Hän on näytellyt vuonna 1990 valmistuneessa elokuvassa Porttikielto taivaaseen. ==Lähteet== * Vieraana entiset oppilaamme Suikkarin sisarukset. Hyllin uutisia. Helsingin yhteislyseo 8.12.2005 (Web Archive) Luokka:Suomalaiset televisiokuuluttajat Luokka:Syntymävuosi puuttuu Luokka:Elävät henkilöt
Marilii

Marilii (oik. Laura Eklund, o.s. Koivuniemi; s. 14. heinäkuuta 1978 Karkku) on suomalainen laulaja ja lauluntekijä. Maalaistalon tyttärenä varttuneen Mariliin musiikilliseen taustaan kuuluvat kymmenen vuoden tanssiopinnot sekä pianon ja harmonikan soitto. Hänen pitkäaikainen haaveensa laulajan urasta toteutui, kun manageri Hannele Laurila keksi uuden tulokkaan ja kiinnitti hänet omistamaansa Eurorecords-levy-yhtiöön pienimuotoisen koelaulutilaisuuden jälkeen. Samalla hän risti nuoren laulajan Mariliiksi. Mariliin ensilevytys, single Siivilläin lennän sai ensiesityksensä TV2:n Huvin vuoksi -ohjelman Tähtiputkessa vuonna 1998. Sen jälkeen single soi ahkerasti radioissa. Vuonna 2000 ilmestyi Mariliin ensimmäinen albumi, ensilevytyksen mukaan nimetty vahvasti slaavilaissävyinen Siivilläin lennän, jonka tunnetuimmiksi kappaleiksi nousivat käännösballadi Sinun sekä Viktor Drobychin ja Pertti Mäenpään Mariliille kirjoittama Nautin elämästä. Marilii on asettunut asumaan Kauhajoelle ja on toiminut muusikon uransa ohella mm. maatalouslomittajana ja radiojuontajana. Vuonna 2002 hänet nähtiin Seinäjoen Tangomarkkinoiden semifinaalissa. Hän on esiintynyt 2008 alkaen myös erilaisilla kokoonpanoilla, kuten nimellä MistyLate. Taiteilijanimen Marilii” hän otti käyttöön uudelleen keväällä 2014 ja ryhtyi työstämään uutta albumia. Ensimmäinen single Luurangot Henkarilla julkaistiin syyskuussa 2014. Kesäkuussa 2015 Marilii julkaisi albumin Omat siivet kantaa, jonka sävellykset ja sanoitukset ovat pääosin laulajan omia. Marilii on kertonut julkisuudessa kokemuksistaan alkoholistin läheisenä ja hänen tarinaansa kerrottiin Ylen Pullopostia lapsuudesta dokumenttisarjassa. Hän on tehnyt muusikon uransa lisäksi päihdetyötä ja on ollut luomassa läheisille suunnattua hoito-ohjelmaa. Tällä hetkellä hän toimii yrittäjänä Kirkkonummella ja Turussa Minnesota-mallista päihde- ja läheishoitoa tarjoavassa Fria-klinikka Oy:ssa. ==Diskografia== === Albumit === * Siivilläin lennän (2000) * Omat siivet kantaa (2015) == Lähteet == ==Aiheesta muualla== * Viralliset kotisivut * Luokka:Suomalaiset iskelmälaulajat Luokka:Suomalaiset lauluntekijät Luokka:Vuonna 1978 syntyneet Luokka:Elävät henkilöt
Audifoni

Audifoni on mekaaninen, huonokuuloisille tarkoitettu levymäinen hampaiden välissä pidettävä kova, usein kolmiomainen kappale, joka johtaa puheen tai muiden äänten värinää korvan tärykalvoon ja vahvistaa näin ääntä. Laitteen syrjäytti kuulotorvi. Audifoni on voitu yhdistää myös mikrofoniin.Pieni tietosanakirja, artikkeli Audifoni ==Lähteet== Luokka:Kuulovammaisten apuvälineet
Jimi

Jimi on miehen etunimi, Jaakob-nimen muunnelma kuten myös englannin­kielisissä maissa yleiset nimet Jim ja Jimmy. Vuoden 2024 loppuun mennessä nimi Jimi on Digi- ja väestötietoviraston tietojen mukaan annettu noin 5 302 suomalaiselle pojalle ja alle 20 tytölle. Nimi yleistyi 1990-luvulla. Eniten Jimejä on syntynyt vuosina 2000-2009 (2 246). Jimi lisättiin nimipäiväkalenteriin vuoden 2005 nimipäiväuudistuksen yhteydessä. Ennen vuotta 1940 nimeä ei ollut annettu kenellekään. == Tunnettuja Jimejä == * Jimi Aavikko (s. 1997), suomalainen jääkiekkoilija * Jimi Daniel Christiani (s. 1980), brasilialainen lentopalloilija * Jimi Heikkinen (s. 1981), suomalainen pesäpalloilija * Jimi Heinonen (s. 1996), suomalainen jääpalloilija * Jimi Jalonen (s. 1996), suomalainen jääkiekkoilija * Jimi Junkkari (s. 2005), suomalainen jääkiekkoilija * Jimi Klemettinen (s. 2005), suomalainen ampumahiihtäjä * Jimi Koskinen (s. 1988), suomalainen koripalloilija * Jimi Kuronen (s. 1995), suomalainen jääkiekkoilija * Jimi Nylund (s. 1997), suomalainen jääkiekkoilija * Jimi Ochsenknecht, Jimi Blue (s. 1991), saksalainen näyttelijä ja laulaja * Jimi Palanto (s. 1990), suomalainen jääkiekkoilija ja rullakiekkoilija * Jimi Salo, Jimpphat (s. 2006), suomalainen Counter-Strike 2 -pelaaja * Jimi Salonen (s. 1994), suomalainen freestylehiihtäjä * Jimi Santala (s. 1988), suomalainen jääkiekkoilija * Jimi Sero (s. 1965), suomalainen basisti * Jimi Suomi (s. 2003), suomalainen jääkiekkoilija * Jimi Särmö, Jimi Vain (s. 1998), suomalainen muotisuunnittelija * Jimi Tauriainen (s. 2004), suomalainen jalkapalloilija * Jimi Vaarala (s. 2000), suomalainen jalkapallomaalivahti == Jimi taiteilijanimenä == * Jimi Hendrix, oik. James Marshall Hendrix (1942–1970), yhdysvaltalainen kitaristi, laulaja ja lauluntekijä * Jimi Jamison, oik. Jimmy Wayne Jamison (s. 1951), yhdysvaltalainen rockmuusikko * Jimi Pääkallo, aik. , Jimi Constantine, oik. Konstantinos Jorma Hiekkanen (s. 1981), suomalainen laulaja, kitaristi ja näyttelijä * Jimi Sumén, oik. Jouko Tapani Sumén) (s. 1959), suomalainen muusikko * Jimi Tenor, oik. Lassi Lehto (s. 1965), suomalainen säveltäjä ja multi-instrumentalisti == Kuvitteellisia Jimejä == * Jimi Aro, Uusi päivä -televisiosarjan hahmo * Jimi Kurpitsa, tv- sarjassa Popsikkaat * Jimi Matala (), piirrossarjan päähenkilö ==Lähteet== Luokka:Etunimet
Raili Eronen & Twangers

Raili Eronen & Twangers on suomalainen yhtye, jonka ohjelmisto koostuu 1960-luvun rockkappaleista ja iskelmistä. Yhtyeen laulajana toimii Raili Eronen (oik. Jaana Korja, s. 1957), jonka taustalle hänen aviomiehensä Torsti Korja kokosi kuusankoskelaisista muusikoista Twangers-yhtyeen syksyllä 1988. Alkuperäiskokoonpanossa soittivat Torsti Korja (soolokitara), Mika Viskari (komppikitara), Jori Hellsten (basso) ja Petri Tähtinen (rummut). Ensimmäinen single "Jäljet hiekassa"/"Kolme kitaraa" (Impulse Records) julkaistiin syksyllä 1990. Seuraavana vuonna Twangers-nimellä aloittanut ryhmä lisäsi nimeensä laulajansa taiteilijanimen. Vuonna 1992 Raili Eronen & Twangers sai levytyssopimuksen Finnlevyn kanssa ja vuonna 1993 ilmestyi yhtyeen nimeä kantava esikoisalbumi. Yhtye esiintyi tiiviisti aina vuoden 1996 loppuun asti, jolloin alkuperäinen Twangers hajosi. Seuraavana keväänä Torsti ja Jaana Korja kokosivat uuden Twangers-kokoonpanon. 2000-vuosikymmenellä yhtye esiintyi muutaman kerran vuodessa. Vuoden 2005 kakkosalbumilla soittavat Torsti Korjan (kitarat) lisäksi Lasse Pesonen (basso), Satu Liikkanen (urut) ja Jouni Rydenfelt (rummut). == Diskografia == === Albumit === * * === Singlet === * Jäljet hiekassa (Jarron Oy, 1990) * Täysikuun silta (Finnlevy, 1992) * Ellen Saa Sua Omistaa (Finnlevy, 1993) * EP Varjo Menneen (Finnlevy, 1994) == Lähteet == Luokka:Suomalaiset yhtyeet
Stamátios Nikolópoulos

Stamátios Nikolópoulos () oli kreikkalainen ratapyöräilijä ja olympiamitalisti. Hän voitti hopeaa Ateenan olympialaisissa 1896 sekä aika- ajossa että sprintissä. Aika-ajossa hän ajoi saman ajan kuin Itävallan Adolf Schmal, joten he kisasivat toisesta sijasta uudelleen. Nikolópoulos voitti tämän kilpailun yli sekunnin erolla ja sai hopeaa. == Lähteet == * Nikolopulosin profiili sports-reference.com -sivustolla === Viitteet === Luokka:Kreikkalaiset olympiamitalistit Luokka:Kreikkalaiset ratapyöräilijät Luokka:Kuolinvuosi puuttuu Luokka:Syntymävuosi puuttuu
Robert Ripley

thumb|Robert Ripley Robert Leroy Ripley (25. joulukuuta 1890 – 27. toukokuuta 1949) oli yhdysvaltalainen piirtäjä, yrittäjä ja harrastaja-antropologi, joka loi viikoittaisen julkaisun Ripleyn usko tai älä!. Se sisälsi sarjakuvia, joita Ripley oli piirtänyt ollessaan maailmanmatkalla etsimässä omalaatuisia ihmisiä, asioita ja tapahtumia. Sarjaa on laajennettu radio-ohjelmaksi ja televisiosarjaksi, jota Suomessa on esittänyt Nelonen. Ennen sarjakuvapiirtäjäksi ryhtymistä Ripley pyrki mukaan baseball-joukkue New York giantsiin vuonna 1913, mutta hän loukkasi testipelissä käsivartensa. Vuonna 1939 Ripley perusti hyväntekeväisyysjoukkueen, joka koostui julkisuuden henkilöistä. Ripley menehtyi sydänkohtaukseen 27. toukokuuta vuonna 1949 kesken sarjan kuvausten. Hänen seuraajansa jatkavat hänen perintöään, ja sarjakuvaa tehdään edelleen. == Lähteet == Luokka:Hollywood Walk of Fame Luokka:Yhdysvaltalaiset sarjakuvantekijät Luokka:Yhdysvaltalaiset liikemiehet Luokka:Yhdysvaltalaiset antropologit Luokka:Vuonna 1890 syntyneet Luokka:Vuonna 1949 kuolleet
From the Bottom of My Broken Heart

”From The Bottom Of My Broken Heart” on Britney Spearsin kappale. Se oli viides ja samalla viimeinen single …Baby One More Time -albumilta. Kappaleen kirjoitti ja tuotti Eric Foster White. Videon ohjasi Gregory Dark. Luokka:Vuoden 1999 kappaleet Luokka:Britney Spearsin kappaleet
Tara Singh Varma

Tarapatie (Tara) Oedayraj Singh Varma (s. 29. elokuuta 1948) on alankomaalainen poliitikko. Hän syntyi Brittiläisessä Guyanassa ja opiskeli Alankomaille vielä kuuluneessa Surinamessa ennen muuttoaan manner- Alankomaihin. Hänestä tuli muuttonsa jälkeen aktiivinen kommunisti. Hän istui vuosina 1982–1994 Amsterdamin kaupunginvaltuutettuna. Vuoteen 1986 hän edusti kommunistipuoluetta, ja vuosiksi 1986–1990 hänet valittiin kahden vasemmistopuolueen yhteislistalta. Vuosina 1990–1994 hän edusti kaupunginvaltuustossa punavihreää GroenLinks-puoluetta. Vuonna 1994 Tara Singh Varma tuli valituksi Alankomaiden edustajainhuoneeseen. Hänen toimensa Grenada-komitean rahastonhoitajana herättivät epäilyksiä, mutta hänen ei todettu syyllistyneen mihinkään rikokseen. Hänet valittiin uudelle kaudelle vuoden 1998 vaaleissa. == Sairauden teeskentely == Vuonna 2000 Tara Singh Varma väitti sairastuneensa parantumattomaan syöpään. Hänet nähtiin edustajainhuoneessa pyörätuolissa. Kesäkuussa 2001 TV-show Opgelicht?! paljasti, että poliitikko ei kuitenkaan ollut sairastunut. Lisäksi ohjelmassa syytettiin häntä Ninash Foundationille tehtyjen taloudellisten lupauksien rikkomisesta. Aluksi Tara Singh Varma kiisti kummatkin ohjelmassa esitetyt väitteet. Elokuussa 2001 hän kuitenkin myönsi, ettei sairastanut syöpää. Hän kuitenkin ilmoitti kärsivänsä posttraumaattisesta stressihäiriöstä jouduttuaan äärioikeiston uhkailemaksi ja omistauduttuaan Bijlmermeerin lentoturman uhreille. Singh Varma pahoitteli tapahtunutta julkisesti ja lopetti uransa politiikassa. Hänellä on tytär.Parlement & Politiek == Lähteet == Singh Varma, Tara Singh Varma, Tara Singh Varma, Tara Singh Varma, Tara
Léon Flameng

Léon Flameng (30. huhtikuuta 1877 Pariisi - 2\. tammikuuta 1917 Ève) oli ranskalainen ratapyöräilijä ja olympiavoittaja. Hän osallistui Ateenan olympialaisiin 1896, joissa hän voitti kolme mitalia: kultaa 100 kilometrin kilpailusta, hopeaa 10 kilometriltä ja pronssia sprintistä. Flameng kilpaili myös aika-ajossa, jossa hän oli jaetulla viidennellä sijalla. == Lähteet == * Flamengin profiili sports-reference.com -sivustolla Luokka:Ranskalaiset olympiavoittajat Luokka:Ranskalaiset ratapyöräilijät Luokka:Ranskalaiset ensimmäisessä maailmansodassa kaatuneet Luokka:Vuonna 1877 syntyneet Luokka:Vuonna 1917 kuolleet
Ämmänsolmu

Ämmänsolmu on solmu, joka syntyy usein vahingossa, kun tarkoitus on solmia merimiessolmu. Se koostuu kahdesta samaan suuntaan solmitusta yksinkertaisesta solmusta. Erona merimiessolmuun on, että päällekkäiset yksinkertaiset solmut on solmittu samaan suuntaan. Solmun tunnistaa siitä, että vapaat päät eivät lähde samaan suuntaan kuin kiinteät päät vaan sojottavat solmusta sivulle päin. Ämmänsolmun muodostavien kahden yksinkertaisen solmun välille ei muodostu puristusvoimaa samalla tavoin kuin merimiessolmussa, jossa samansuuntaisten erisuuntaan kulkevien köydenpäiden välinen kitka saa solmun kiristymään. Luokka:Solmut
Leena Nylander

Leena Nylander (s. 4. tammikuuta 1944 Käkisalmen mlk) on suomalainen taidegraafikko ja videotaiteilija. Nylander on saanut Pohjois-Karjalan taidetoimikunnan taidepalkinnon vuonna 2004. Debyyttinäyttely oli Suomen Kuvataidejärjestöjen liiton vuosinäyttely 1970 Hämeenlinnan taidemuseossa. ==Lähteet== *Leena Nylander, cv * ==Aiheesta muualla== *Uutisvuoksi *Pielisjokiseutu Luokka:Suomalaiset taidegraafikot Luokka:Vuonna 1944 syntyneet Luokka:Elävät henkilöt
Adolf Schmal

Felix Adolf Schmal (18. elokuuta 1872 Dortmund, Saksan keisarikunta – 28. elokuuta 1919 Salzburg) oli itävaltalainen ratapyöräilijä, miekkailija ja olympiavoittaja. Schmal kilpaili Ateenan olympialaisissa 1896, joissa hän voitti kultaa 12 tunnin pyöräilyssä ja pronssia sekä 333 metrin aika-ajossa että 10 kilometrin kisassa. Schmal voitti 12 tunnin kilpailun vähän yli yhden ratakierroksen erolla, mutta jäi niukasti tappiolle aika-ajossa, jossa hän hävisi toiseksi sijoittuneelle Stamatios Nikolopulokselle vasta uusinnassa. Kymmenellä kilometrillä hän oli kahden ranskalaisen takana kolmantena. Sen sijaan sadan kilometrin kilpailussa Schmal joutui keskeyttämään kilpailun eikä saanut sijoitusta. Schmal osallistui miekkailussa säiläkilpailuun. Hän voitti viiden kilpailijan sarjassa ainoastaan Kreikan Georgios Iatridisin ja sijoittui siten neljänneksi. == Lähteet == * Schmalin profiili sports- reference.com -sivustolla === Viitteet === Luokka:Itävaltalaiset olympiavoittajat Luokka:Itävaltalaiset ratapyöräilijät Luokka:Itävaltalaiset miekkailijat Luokka:Vuonna 1872 syntyneet Luokka:Vuonna 1919 kuolleet
Elliott Erwitt

Elliott Erwitt (26. heinäkuuta 1928 Pariisi, Ranska – 29. marraskuuta 2023) oli yhdysvaltalainen valokuvaaja. Hän tuli 1950-luvulla Magnum Photos -kuvatoimiston jäseneksi ja toimi myöhemmin sen johtajana. Usein huumoria käyttävänä amerikkalaisen kaupunkielämän kuvaajana tunnettu Erwitt jatkoi uraansa myöhäiseen ikään saakka.Blaustein, Jonathan: Why Elliott Erwitt Needs to Work, The New York Times 15.3.2017. Viitattu 20.3.2017. == Nuoruus == Erwitt syntyi Ranskassa venäläiseen siirtolaisperheeseen, joka muutti Italiaan hänen ollessaan kymmenvuotias. Vuonna 1939 he muuttivat Yhdysvaltoihin, ensin New Yorkiin ja kahta vuotta myöhemmin Los Angelesiin. Hän opiskeli valokuvausta ja elokuvantekoa. == Ura == 1950-luvulla Erwitt palveli Yhdysvaltain armeijassa valokuvaajan apulaisena Saksassa ja Ranskassa. Armeijan jälkeen hän tutustui kuuluisiin valokuvaajiin Edward Steicheniin, Robert Capaan ja Roy Strykeriin, jotka kiinnostuivat hänen kuvistaan ja toimivat myöhemmin merkittävinä opastajina.http://www.elliotterwitt.com/ Vuonna 1953 Robert Capa kutsui Erwittin Magnum Photos -kuvatoimiston jäseneksi, jonka johtaja hänestä tuli kolmen virkakauden ajaksi vuonna 1968.Magnum Photos == Teoksia == *1972 Photographs and Anti-Photographs, New York Graphic Society, USA *1974 Son of Bitch, Viking, USA *1988 Personal Exposures, W.W. Norton & Company, USA *1992 To the Dogs, DAP/Scalo, Zurich *1991 On the Beach, W.W. Norton & Company, USA *1994 Between the Sexes, W.W. Norton & Company, USA *1999 Museum Watching, Phaidon Press Ltd., USA *1999 DogsDogs, Phaidon Press Ltd., USA *2002 Snaps, Phaidon Press Ltd., USA *2003 Elliott Erwitt’s Handbook, The Quantuck Lane Press/W.W. Norton & Company, USA *2005 Woof, Chronicle Books LLC, USA *2006 Personal Best, teNeues, Germany *2008 Elliott Erwitt's New York, teNeues, Germany *2008 Elliott Erwitt's Dogs, teNeues, Germany == Lähteet == == Aiheesta muualla == *Kotisivut *Elliott Erwitt Magnum Photos -kuvatoimiston sivuilla Luokka:Yhdysvaltalaiset valokuvaajat Luokka:Vuonna 1928 syntyneet Luokka:Vuonna 2023 kuolleet
Yrjö Lalla

Yrjö Alexander Lalla (7. syyskuuta 1908 Lokalahti – 30. syyskuuta 1993 Mynämäki) oli suomalainen taidemaalari. Hän kunnostautui myös koristetakojana, puunveistäjänä ja taidegraafikkona. Lalla valmistui Turun taideyhdistyksen piirustuskoulusta vuonna 1933. Hän teki 1950-luvulla opintomatkoja Tanskaan, Ranskaan ja Saksaan. Hän maalasi satoja muotokuvia malleinaan muun muassa Edvin Laine ja Liisa Tuomi sekä kotipaikkakuntansa Mynämäen rakennuksia ja maisemia. Hänen maalauksiaan on muun muassa Turun taidemuseon ja Amos Andersonin taidemuseon kokoelmissa. Koristetakojana Lalla valmisti Mynämäen kirkon porraskaiteet. Lalla suunnitteli Mynämäen aseveljien vuonna 1940 toteutetun lipun, josta vuonna 1957 muokattiin Mynämäen sissien partiolippukunnan lippu. Hän suunnitteli myös urheiluseura Mietoisten Maununpoikien lipun. Lallalle myönnettiin vuonna 1985 Kalevala-mitali ja Aurora-mitali. == Lähteet == * * Luokka:Suomalaiset taidemaalarit Luokka:Vuonna 1908 syntyneet Luokka:Vuonna 1993 kuolleet
Al-Anfal

Al-Anfal (, ) on Koraanin kahdeksas suura. Se sisältää 75 jaetta. == Islamilainen tafsir-tulkinta == Islamilaisen Koraanin selityksen mukaan suura 8 laskeutui Muhammedille Medinassa välittömästi Badrin taistelun jälkeen. Suura on saanut nimensä ensimmäisessä jakeessa mainitusta sotasaaliin jaosta. Tämän lisäksi katsotaan, että suuran keskeisenä aiheena on Badrin taistelu, vaikka suura ei mainitse sitä nimeltä. Suura määrittelee myös khums-nimellä (viidennes) tunnetun veron. == Muita tulkintoja == === Badrin taistelu === Badrin taistelu mainitaan ensimmäisen kerran Ibn Hishamin kirjoittamassa Profeetta Muhammedin elämäkerrassa Sirat Rasul Allah, joka on tehty kaksisataa vuotta oletetun Badrin taistelun jälkeen. Tämän takia jotkut orientalistit pitävät taistelua pelkästään legendana, joka on luotu selittämään Koraanin tiettyjä kohtia. Sana Badr esiintyy Koraanissa ainoastaan Imranin perheen suurassa (3:123). Muslimien hyväksymässä suomennoksessa (islamopas.com) kohta kuuluu seuraavasti: > Olihan Jumala auttanut teitä Bedrin taistelussa, kun olitte huonommassa > asemassa; antakaa siis Jumalalle kunnia, jotta olisitte kiitollisia! Silloin > sinä sanoit uskovaisille: »Eikö teille riitä, että Herranne tukee teitä > kolmella tuhannella Ylhäältä lähetetyllä enkelillä? Jaakko Hämeen-Anttilan suomennoksesta (samoin kuin Koraanista) taistelua merkitsevä sana puuttuu, ja kohta kuuluu: "Jumala auttoi teitä Badrissa". Christoph Luxenbergin mukaan ilmaisu "Jumala auttoi teitä Badrissa" on edelleen väärin ja oikea tulkinta olisi "Jumala auttoi teitä taivaallisella avulla" (bi-'idr). Tähän päästään, kun sanaan b-d-r joskus myöhemmin lisätty diakriittinen merkki (äännettä a tarkoittava fatha) poistetaan ja konsonanttiyhdistelmä luetaan syyriaksi eikä arabiaksi. Taivaallisesta avusta todella puhutaankin heti seuraavassa jakeessa: "Herranne lähettää teidän avuksenne 3000 enkeliä". Käsitys Badrin taistelusta olisi siten saanut alkunsa Koraanin konsonanttikirjoituksen väärintulkinnasta. Imranin perheen suurassa mainittu b-d-r alettiin tulkita paikannimeksi, ja sen ympärille syntyi tarina "Badrin" taistelusta, jossa uskovia riensi auttamaan 3 000 enkeliä. Luxenbergin tulkinnan mukaan kohdassa puhutaan vain jostain uskovia kohdanneesta ahdingosta yleensä, jolloin heitä auttamaan tuli enkeleitä. Orientalistit ovat myös jo sata vuotta olleet selvillä siitä, että kuvaus Badrin taistelusta sisältää useita yhtäläisyyksiä Vanhan Testamentin kertomuksiin, joista nähtävästi on poimittu yksityiskohtia. ==Katso myös== * Al-Anfal-kampanja * Islam * Koraani * Muhammed * Suura == Lähteet == * * * * === Viitteet === == Aiheesta muualla == *Suura 8 Luokka:Suurat
Kirgisian jalkapallomaajoukkue

Kirgisian jalkapallomaajoukkue edustaa Kirgisian tasavaltaa miesten kansainvälisessä jalkapalloilussa. Maajoukkue ja sitä hallinnoiva Kirgisian jalkapalloliitto perustettiin vuonna 1992 Kirgisian itsenäistyttyä Neuvostoliitosta. Ensimmäisen maaottelunsa Kirgisia pelasi Uzbekistania vastaan 23. elokuuta 1992. Kirgisia ei ole osallistunut maailman- tai Aasian- mestaruuskilpailuihin. Joukkueen paras sijoitus FIFA-rankingissa on 91. (2018). == Lähteet == == Aiheesta muualla == * Maajoukkue Kirgisian jalkapalloliiton sivustolla * Kirgisia kansainvälisen jalkapalloliiton sivustolla * Kirgisia Aasian jalkapalloliiton sivustolla Luokka:Jalkapallomaajoukkueet Luokka:Kirgisian urheilu
Hyytelö

thumb|Violetti jälkiruokahyytelö Hyytelö on läpinäkyvää, puolijähmeää ainetta: jähmeämpää kuin neste mutta herkkäliikkeisempää kuin kiinteät aineet. Se sisältää yleensä runsaasti vettä ja vähän rasvaa.Hyytelön valmistus (työselostus) Kosmetiikassa käytettyjä hyytelöitä kutsutaan usein geeleiksi.PuhdistushyytelöPuhdistusgeeli thumb|left|Hiusgeeliä Ruoanlaitossa hyytelön valmistukseen käytetään joko eläinperäistä liivatetta tai kasvisperäisiä aineita, kuten agar tai inuliini.Liivate Vegaaniliitto Liivatelehdet liotetaan ennen käyttöä kylmässä vedessä, jolloin ne turpoavat ja pehmenevät. Liotetut liivatelehdet laitetaan kiehuvaan keitokseen, johon ne liuotetaan. Tämän jälkeen hyydytettävä aines laitetaan viileään. Jääkaapissa hyytyminen kestää 3 tuntia. Agaria käytetään suurin piirtein samalla tavalla. Runsaasti pektiiniä sisältävät happamat marjat voivat hyytelöityä ilman apuaineitakin.Hyytelöt Martat Aladobi on erityisnimitys lihahyytelölle.Aladobi Raholan syötävät sanat Hyytelöön saadaan upotettua hedelmän paloja, kun hedelmän palat ja hyytelöliemi hyydytetään kerroksittain. Pääosin hyytelöstä muodostuvaa ruokia, erityisesti jälkiruokia kutsutaan hyydykkeiksi. Hyydykkeitä tehdään myös juomalaseihin. Myös tonnikalasta ja lihaliemestä voidaan tehdä hyydykettä. Hyytelömäistä juustokakkua sanotaan hyydykekakuksi. Tuorejuustoa käytetään myös pienempiin hyydykejäliruokiin. Myös jotkut jälkiruokatortut koostuvat enimmäkseen hyytelöstä. == Lähteet == Luokka:Jälkiruoat de:Götterspeise en:Gelatin dessert es:Gelatina de postres he:ג'לי no:Dessertgelé zh:果凍
Armenian jääkiekkoliiga

Armenian jääkiekkoliiga on Armenian jääkiekon korkein sarjataso. ==Joukkueet== * Ararat Jerevan * Malatia Jerevan * Shirak Gjumri * Urartu Jerevan == Mestarit 2001–2018 == *2001 ASC Jerevan *2002 ei pelattu *2003 Dinamo Jerevan *2004 Dinamo Jerevan *2005 Dinamo Jerevan *2006 SKA Jerevan *2007 Urartu Jerevan *2008 Urartu Jerevan *2009 Urartu Jerevan *2010 Urartu Jerevan *2011 Urartu Jerevan *2012 Urartu Jerevan *2013 Ararat Jerevan *2014 Ararat Jerevan *2015 Urartu Jerevan *2016 Ararat Jerevan *2017 Ararat Jerevan *2018 Ararat Jerevan Luokka:Jääkiekkosarjat Luokka:Armenian jääkiekko
Eero Sopanen

Eero Sopanen (10. joulukuuta 1911 Sääminki – 8. marraskuuta 1987 Helsinki) oli suomalainen Siiloan-seurakunnan johtaja ja liikemies.Jyrki Rossin sivusto Sopanen oli kiistelty hengellinen johtohahmo, joka sai 1970- ja 1980-luvuilla huomiota tiedotusvälineissä. ==Elämä ja toiminta== Sopanen osallistui sotatoimiin Lapin rintamalla, jossa haavoittui päähän. Hänen kaksi veljeään kuolivat sodassa. Hän oli nuorena innokas urheilun harrastaja, myöhemmin hän toimi yrittäjänä. Sopanen perusti vuonna 1969 opiltaan helluntailaisen, mutta varsinaisen helluntailiikkeen ulkopuolisen Siiloan-seurakunnan, jossa avustajineen suoritti tuhansia kasteita. Siiloanin ulospäin suuntautuva toiminta näkyi Helsingin katukuvassa muun muassa jatkuvana lentolehtisten jakeluna. Jäseniksi liitettiin Sopasen elinaikana joka vuosi useita satoja henkilöitä. Kymmeniä Sopasen puheita julkaistiin C-kasetteina ja painotuotteina. Iltalehti 17.3.1982:Uskonnollisia kasetteja postiluukusta Eero Sopasen terveys alkoi pettää lopullisesti sen jälkeen kun hän joutui raa'an pahoinpitelyn kohteeksi kotiovellaan. Hän menehtyi keuhkokuumeeseen isänpäivänä 1987. Hänet on haudattu Vantaalle Honkanummen hautausmaalle. ==Julkaisuja== *Ratkaisu, Betesda-apu, 1980 *Rakennusaine, Betesda-apu, 1980 *Uudestisyntyminen ja kaste, Betesda-apu, 1980 *Helluntaipäivä ja tämä päivä, Betesda-apu, 1980 *Pyhän Hengen kaste ja kielillä puhuminen, Betesda-apu, 1980 *Huutavan ääni erämaassa, Betesda-apu, 1981 *Kielilläpuhuminen, Betesda-apu, 1981 *Hengellinen kateus, Betesda-apu, 1982 *Saulus Tarsolainen, Betesda-apu, 1982 ==Lähteet== Luokka:Suomalaiset uskonnolliset vaikuttajat Luokka:Suomalaiset uskonnolliset johtajat Luokka:Suomalaiset liikemiehet Luokka:Vuonna 1911 syntyneet Luokka:Vuonna 1987 kuolleet
Martti Matilainen

Martti Matilainen (18. syyskuuta 1907 Iisalmi – 20. lokakuuta 1993 Valkeakoski) oli suomalainen yleisurheilija. Hänen päälajinsa olivat 1 500 metrin juoksu ja 3 000 metrin estejuoksu. Matilainen sijoittui 3 000 metrin estejuoksussa neljänneksi sekä Los Angelesin 1932 olympialaisissa että Berliinin 1936 olympialaisissa. Los Angelesissa juostiin toimitsijoiden virheen vuoksi yksi kierros liikaa, ja Matilainen menetti mitalimahdollisuutensa kaatumiseen tällä ylimääräisellä kierroksella. Hän sijoittui Torinon EM-kilpailuissa 1934 kuudenneksi 1 500 metrin juoksussa. Hän edusti Suomea kuudessa maaottelussa ja saavutti kolme lajivoittoa. Seuratasolla Matilainen edusti Iisalmen Visaa, Helsingin Kisa-Veikkoja, Vuoksenniskan Urheilijoita ja Valkeakosken Hakaa. Hän voitti Suomen mestaruuden 1 500 metrillä vuosina 1934 ja 1936, 3 000 metrin esteissä vuonna 1934 sekä 4 × 800 metrillä vuonna 1937. Hän saavutti SM-hopeaa esteissä vuosina 1933, 1936 ja 1939 sekä SM-pronssia esteissä vuonna 1938 ja 1 500 metrillä vuosina 1937 ja 1938. Matilainen oli ammatiltaan kauppias. Hän oli Mestariurheilijat-kerhon perustajajäseniä. Hänen veljistään Jukka Matilainen ja Kalle Matilainen olivat myös yleisurheilun olympiaedustajia sekä Erkki Matilainen taidemaalari ja pikajuoksun SM-mitalisti. Hänen vävynsä Pekka Vasala voitti olympiakultaa 1 500 metrin juoksussa. == Henkilökohtaiset ennätykset == * 800 metriä: 1.56,3 * 1 500 metriä: 3.53,2 * 3 000 metriä: 8.28,8 * 5 000 metriä: 15.03,8 * 3 000 metrin esteet: 9,09,0 == Lähteet == * == Aiheesta muualla == * Luokka:Suomalaiset estejuoksijat Luokka:Suomalaiset keskimatkojen juoksijat Luokka:Vuonna 1907 syntyneet Luokka:Vuonna 1993 kuolleet
Kalle Matilainen

Kalle Aukusti Matilainen (28. syyskuuta 1899 Mikkeli – 28. kesäkuuta 1985 Iisalmi) oli suomalainen kestävyysjuoksija. Matilainen sijoittui 10 000 metrin juoksussa kahdeksanneksi Amsterdamin 1928 olympialaisissa. Hän edusti Suomea kolmessa Ruotsi-maaottelussa vuosina 1925–1929 ja saavutti yhden lajivoiton. Seuratasolla Matilainen edusti Iisalmen Visaa. Hän voitti Suomen mestaruuden 5 000 metrillä vuonna 1925 sekä 10 000 metrillä vuosina 1927 ja 1931. Hän saavutti SM-hopeaa maastojuoksussa vuonna 1926 ja 5 000 metrillä vuonna 1929. Hän saavutti SM-pronssia 5 000 metrillä vuosina 1924 ja 1926 sekä 10 000 metrillä vuosina 1924 ja 1929. Matilainen toimi Iisalmen Visan luottamustehtävissä 24 vuotta, joista kolme vuotta puheenjohtajana. Hän toimi myös Suomen Ladun johtokunnassa. Hänen veljistään Jukka Matilainen ja Martti Matilainen olivat myös yleisurheilun olympiaedustajia sekä Erkki Matilainen taidemaalari ja pikajuoksun SM-mitalisti. == Henkilökohtaiset ennätykset == * 3 000 metriä: 8.43,5 * 5 000 metriä: 14.51,8 * 10 000 metriä: 31.25,6 == Lähteet == * == Aiheesta muualla == * Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1899 syntyneet Luokka:Vuonna 1985 kuolleet
Pakokaasun takaisinkierrätys

Pakokaasun takaisinkierrätys eli EGR-järjestelmä, joka tulee sanoista Exhaust Gas Recirculation ja kierrättää osan pakokaasuista uudelleen sylintereihin. Pakokaasun takaisinkierrätysjärjestelmä on yleensä pakosarjasta imusarjaan tuleva putki, jonka imusarjan päässä on EGR-venttiili. EGR-venttiili voi olla ohjattu alipaineella tai sähköisesti, joista jälkimmäinen on tarkempi. EGR- venttiili säätelee saapuvan pakokaasun määrää imusarjan paineen mukaan - venttiili on kiinni tyhjäkäynnin alipaineessa ja suurella ylipaineella, eli on avoinna osapaineella ja silloin sallii pakokaasun virtauksen imusarjaan. == Pakokaasun takaisinkierrätyksen tarkoitus == Pakokaasun takaisinkierrätyksellä on tarkoitus laskea polttomoottorin NOx-päästöjä johtamalla osa pakokaasuista takaisin imusarjaan ja uudelleen sylinteriin. Typenoksidipäästöjä syntyy korkealla moottorin kuormituksella kun sylinterin palamisen huippulämpötila on korkea - takaisinkierrätetty pakokaasu laskee tätä huippulämpötilaa ja laskee päästöjä. EGR-järjestelmä pystyy tapauksesta riippuen vähentämään typen oksideja jopa 60 %. Toimintaperiaate on hieman ristiriitainen, sillä typenoksidipäästöjä syntyy korkealla moottorin kuormituksella mutta EGR on aina toiminnassa ainoastaan osakaasulla. Pakokaasun takaisinkierrätyksen käyttökelpoisuus riippuu myös käytetystä polttoaineesta. Esimerkiksi metanoli ottomoottorin polttoaineena sietää hyvin pakokaasun takaisinkierrätystä, jopa niin hyvin, että takaisinkierrätystä voidaan käyttää moottorin tehon säädössä tavanomaisen polttoaineseoksen tai imuilman virtauksen rajoittamisen sijasta. Tällä tavoin moottorin hyötysuhdetta saadaan oleellisesti parannettua, kun pumppaushäviöissä päästään dieselmoottorin tasolle. == Lähteet == * * * * Dokumentti on saatavissa myös osoitteessa http://citeseerx.ist.psu.edu/viewdoc/download?doi=10.1.1.725.9991&rep;=rep1&type;=pdf ===Viitteet=== Luokka:Autotekniikka Luokka:Seulonnan keskeiset artikkelit
Hampurin islamilainen keskus

Hampurin islamilainen keskus () on yksi Euroopan ja Saksan vanhimmista iranilaisten maahanmuuttajien perustamista šiialaisista moskeijoista. Se valmistui vuonna 1965. 1970-luvulla moskeijalla oli tärkeä rooli länsimaissa asuvien iranilaisopiskelijoiden asettumisessa šaahia vastaan, mikä johti lopulta Iranin vallankumoukseen. == Lakkauttaminen == Heinäkuussa 2024 Saksa kielsi moskeijan toiminnan ja rakennus takavarikoitiin valtiolle. Saksan viranomaisten mukaan "Sininen moskeija" oli radikalisoitumisen pesä. Sisäministeriön mukaan moskeija on perustuslain vastainen, koska siellä levitettiin demokratian vastaista ajattelua, tuettiin terrorismia ja luultavasti vakoiltiin Iranin hyväksi. Keskuksen ja moskeijan päärahoittaja oli alusta lähtien Iran. ==Aiheesta muualla== *Islamic Centre Hamburg == Lähteet == Islamilainen keskus Luokka:Saksan moskeijat
Tuomas Tallbacka

Tuomas Tallbacka (s. 14. toukokuuta 1981) on entinen suomalainen pesäpalloilija ja nykyinen Alajärven Ankkureitten 2. pelinjohtaja Pesäpallo- oppinsa Tuomas Tallbacka on saanut Alajärvellä veren perintönä. Tuomas on jo pesäpalloilija jo kolmannessa polvessa, isä ja isoisä tekivät uraa kakkosvahteina. Samalta pelipaikalta löytyi myös Tuomas siihen asti, kunnes heittokäsi operoitiin 2004. Hän on edustanut Jyväskylän Kiriä (2007), 2008 ja 2009 Kiteen Palloa. Hän on pelannut Itä–Länsi-ottelussa kaksi kertaa, ja vuonna 2007 hänet valittiin parhaaksi jokeriksi. Vuodeksi 2010 hän palasi Pohjanmaalle, mutta ei Alajärvelle vaan Koskenkorvan Urheilijoihin. Tehnyt Koskenkorvan kanssa jatko sopimuksen vuoteen 2012 asti. Antti Pihlströmin innoittama Tallbacka on vetänyt 80kg yhdellä kädellä rinnalle. Tallbacka teki kaudet 2013 ja 2014 kattaneen sopimuksen( seinäjokelaisen pesäpalloilun uudeksi veturiksi nousseen fuusioseura Jymy-Jussitien kanssa. == Saavutukset == === Pelaajana === * 2 Itä-Länsi-ottelua: 2007, 2008 == Lähteet == Luokka:Suomalaiset pesäpalloilijat Luokka:Vuonna 1981 syntyneet Luokka:Elävät henkilöt
Jukka Matilainen

Johan (Jukka) Aadolf Matilainen (20. joulukuuta 1901 Mikkeli – 1. marraskuuta 1967) oli suomalainen yleisurheilija. Hänen päälajinsa oli 400 metrin aitajuoksu. Matilainen karsiutui 400 metrin aitajuoksun alkuerissä Amsterdamin 1928 olympialaisissa. Hän edusti seuratasolla Iisalmen Visaa. Hän voitti Suomen mestaruuden 400 metrin aitajuoksussa vuonna 1929. Hän saavutti SM- hopeaa 400 metrin aitajuoksussa vuosina 1927 ja 1928, 400 metrin juoksussa vuonna 1928 sekä 110 metrin aitajuoksussa vuonna 1932. Hän saavutti SM- pronssia 400 metrin aitajuoksussa vuonna 1926. Matilainen toimi luottamustehtävissä muun muassa Suomen Valtakunnan Urheiluliitossa. Hänen veljistään Kalle Matilainen ja Martti Matilainen olivat myös yleisurheilun olympiaedustajia sekä Erkki Matilainen taidemaalari ja pikajuoksun SM- mitalisti. == Henkilökohtaiset ennätykset == * 110 metrin aidat: 15,9 s * 400 metrin aidat: 55,1 s * 400 metriä: 50,3 s == Lähteet == * == Aiheesta muualla == * Luokka:Suomalaiset 400 metrin aitajuoksijat Luokka:Suomalaiset pika- aitajuoksijat Luokka:Suomalaiset pikajuoksijat Luokka:Vuonna 1901 syntyneet Luokka:Vuonna 1967 kuolleet
The Gutter Twins

The Gutter Twins on yhdysvaltalaisten muusikoiden Greg Dullin ja Mark Laneganin yhteistyöprojekti, joka alkoi joulupäivänä vuonna 2003. ==Historia== ===Saturnalia (2008 -)=== Vuonna 2007 The Gutter Twins solmi levytyssopimuksen Sub Popin kanssa ja vuonna 2008 Sub Pop ilmoitti, että 4. päivä maaliskuuta julkaistaan heidän debyytti albumi Saturnalia. 20\. maaliskuuta The Gutter Twins esiintyi The Late Show with David Lettermanissa ja sen jälkeen lähtivät kiertueelle läpikotaisin Amerikassa ja Euroopassa vuoden aikana. Samana vuonna syyskuussa The Gutter Twins julkaisi Adorata EP:n suoraan iTunesin kautta. Se sisältää kaksi tavallista kappaletta ja cover-versioita kappaleista. Osa Adoratan tuloista menee Natasha Shneiderin muistorahastoon. Vuonna 2009 tammikuusta lähtien The Gutter Twins keikkailevat duettona. ==Diskografia== ===Albumit=== * Saturnalia (2008) ===EP:t=== * Adorata (2008) ==Aiheesta muualla== *Yhtyeen virallinen sivu Luokka:Yhdysvaltalaiset rockyhtyeet
Fable

Fable on Big Blue Boxin kehittämä ja Microsoft Game Studiosin alun perin vuonna 2004 julkaisema toimintaroolipeli. Peli on julkaistu Xboxille, Microsoft Windowsille ja Mac OS X:lle. Fablen tarina perustuu Albionin kuvitteelliseen maailmaan. Pelistä on julkaistu myös laajennettu versio Fable: The Lost Chapters. ==Pelijulkaisut== * Fable: The Lost Chapters (2005) on laajennettu uudelleenjulkaisu * Fable Anniversary (2013) on remasteroitu versio Fable: The Lost Chapters -pelistä == Pelaaminen == === Hahmo === Pelin edestessä sankari kasvaa. Pelaajan taistellessa paljon miekalla, pelihahmon lihakset kasvavat. Taikurina pelatessa voima rätisee hahmon sormenpäissä. Jos hahmo piileskelee varjoissa jousen kanssa, iho vain kalpenee. Parturissa pelaaja voi valita hahmolleen erilaisia partoja ja viiksiä. Hahmon voi myös tatuoida. == Juoni == Fable kertoo pojasta, jonka kylään hyökkää ryhmä rosvoja. Rosvot tappavat jokaisen paitsi pojan äidin ja siskon, jotka eivät suostu kertomaan missä poika on. Yksi Heroes Guildin jäsen hakee pojan palavasta kylästä ja vie hänet Heroes Guildin linnaan. Siellä poika opettelee taistelutaitoja (miekkailu, jousella ampuminen ja taikuus). Kun poika on oppinut taistelemaan, hän pääsee Guildin jäseneksi. Siitä alkaa seikkailu, jossa hän yrittää pelastaa siskoaan ja äitiään. == Lähteet == == Aiheesta muualla == * Luokka:Vuoden 2004 videopelit Luokka:Toimintaroolipelit Luokka:Avoimen pelimaailman pelit Luokka:Xbox-pelit Luokka:Windows-pelit Luokka:Mac OS -pelit
Sinne sun tänne ja takaisin

Sinne sun tänne ja takaisin on suomalaisen Pentti Oskari Kankaan 7 seinähullua veljestä -yhtyeen kolmas studioalbumi vuodelta 1978. Albumin tunnetuimpia kappaleita ovat avausraita ”Banaania poskeen” ja päätösraita ”Söteem”. Levy menestyi hyvin ja oli parhaimmillaan Suomen virallisen listan kuudes pysyen listalla yhteensä 17 viikkoa. Albumilta julkaistuista singleistä ”Banaania poskeen” oli parhaimmillaan jukeboxien neljänneksi soitetuin single ja kahdeksantena singlemyyntilistalla. Single ”Söteem” puolestaan oli jukeboxien soitetuimpien listan sijalla viisi. Albumi julkaistiin Finndiscin Rondo- levymerkillä LP-levynä ja C-kasettina eikä sitä ole toistaiseksi julkaistu CD- levynä. == Kappaleet == === A-puoli === # # # # # # === B-puoli === # * # # # # * Lola pieni – 1.30 (säv. & san. trad., sov. O. Heikkilä) * Kangastusta – 1.00 (säv. K. Käyhkö, san. M. Maja, sov. O. Heikkilä) * Odessa – 1.00 (säv. trad., san. M. Maja, sov. O. Heikkilä – M. Maja) # * Kappale 199.LP-levyn (ROLP 27) takakannen tiedot. == Kokoonpano == === Pentti Oskari Kankaan 7 seinähullua veljestä === * Seppo Korjus – saksofonit, trumpetti, venttiilipasuuna, huilu ja laulu * Hannu Keinänen – tenorisaksofoni ja laulu * Matti Saarinen – saksofonit ja laulu * Timo Hietanen – trumpetti, kitarat ja laulu * Arto Höytyläinen – kosketinsoittimet ja laulu * Juha Pentti – sähköbasso * Raimo Smedberg – rummut ja laulu === Tuotanto === * Jukka Teittinen – äänitys (Finnlevyn studiot) * Jussi Aarnio – kotelo * Seppo Terävä – kotelo * Jaakko Salo – tuotanto == Lähteet == * Albumi Suomen Äänitearkiston tietokannassa === Viitteet === Luokka:Vuoden 1978 albumit Luokka:Seitsemän seinähullun veljeksen albumit Luokka:Jaakko Salon tuottamat albumit
Eero Magga

Eero Magga (s. 24. elokuuta 1953 Sodankylä) on suomalainen iskelmälaulaja, joka osallistui 1993 Seinäjoen tangomarkkinoille ja sijoittui kuudenneksi. Magga toimi Poromiehen ralli -ohjelman juontajana 1998. Sen jälkeen Magga on keikkailut Pohjois-Suomessa. ==Diskografia== * Beaivvaseana (1995) * Eero magga / parhaat (1996) * Taivaan valkeat (1998) * Pohjoisesta tuulee (2000) * Tanssit Lapissa (2001) * Lapin joulu (2004) * Tule luokse tunturin/Else jauhojärven sävellyksiä. (2009) ==Lähteet== ==Aiheesta muualla== * Luokka:Suomalaiset iskelmälaulajat Luokka:Vuonna 1953 syntyneet Luokka:Elävät henkilöt
Phos hilaron

Phos hilaron (Φῶς Ἱλαρόν) on varhainen kreikankielinen kristillinen hymni, joka tunnetaan ortodoksisessa kirkossa suomeksi ehtooveisuna. Phos Hilaron kuuluu ortodoksisen kirkon ehtoopalvelukseen ja se on moderneissa jumalanpalvelusuudistuksissa otettu käyttöön myös anglikaanisessa ja luterilaisessa kirkossa. Hymni löytyy Suomen evankelis-luterilaisen kirkon virsikirjan liitteessä virsi numerolla 755.Virsikirjassa olevat tekstit on suomentanut Niilo Rauhala. A–melodia on T. Ilmari Haapalainen ja b–melodia on Tuomo Nikkola . == Lähteet == ==Aiheesta muualla== * Ehtooveisu - Ortodoksi.net * 755a Oi, ilon lähde ja aurinkomme Evl.fi Verkkovirsikirja * 755b Oi, ilon lähde ja aurinkomme Evl.fi Verkkovirsikirja Luokka:Ortodoksisen kirkon usko ja oppi Luokka:Virret
Riku Lätti (suomalainen muusikko)

Riku Lätti (s. 15. elokuuta 1966 Rauma) on suomalainen iskelmälaulaja, joka saavutti Seinäjoen tangomarkkinoilla vuonna 2001 toisen sijan ja tangoprinssin tittelin. Lätin esikoisalbumi Sydäntensärkijä ilmestyi vuonna 2003. ==Diskografia== * Sydäntensärkijä (2003) ==Lähteet== ==Aiheesta muualla== * Virallinen kotisivu Luokka:Suomalaiset iskelmälaulajat Luokka:Syntymävuosi puuttuu Luokka:Elävät henkilöt Luokka:Vuonna 1966 syntyneet
Anatoli Iljin

Anatoli Mihailovitš Iljin (, 27. kesäkuuta 1931 Moskova, Venäjän SFNT – 10. helmikuuta 2016 Moskova, Venäjä) oli neuvostoliittolainen jalkapalloilija ja olympiavoittaja. Iljin edusti koko uransa moskovalaista Spartakia pelaten Neuvostoliiton korkeimmassa liigassa 224 ottelua, joissa hän teki 83 maalia. Iljin voitti Neuvostoliiton miesten maajoukkueessa olympiakultaa Melbournessa 1956, ja hän kilpaili myös Helsingin kesäolympialaisissa 1952, missä Neuvostoliitto sijoittui yhdeksänneksi. Hänen vaimonsa oli Helsingissä voimistelun olympiakultaa voittanut Galina Šamrai.Olympics at Sports- Reference.com == Lähteet == * Anatoly Ilyin Bio, Stats and Results Olympics at Sports-Reference.com === Viitteet === Luokka:Neuvostoliittolaiset jalkapalloilijat Luokka:Neuvostoliittolaiset olympiavoittajat Luokka:Vuonna 1931 syntyneet Luokka:Vuonna 2016 kuolleet
Yleisurheilun sisäratojen Euroopan-mestaruuskilpailut 1979

Yleisurheilun sisäratojen Euroopan-mestaruuskilpailut järjestettiin vuonna 1979 Wienissä, Itävallassa. Kisojen ajankohta oli 24.–25. helmikuuta. Kisapaikkana oli Ferry-Dusika-halli, jonka juoksurata oli 200 metrin mittainen. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 60 m Marian Woronin 6,57 Leszek Dunecki 6,62 Petăr Petrov 6,63 400 m Karel Kolář 46,21 Stefano Malinverni 46,59 Horia Toboc 46,86 800 m Antonio Páez 1.47,4 Binko Kolev 1.47,8 András Paróczai 1.48,2 1 500 m Eamonn Coghlan 3.41,8 Thomas Wessinghage 3.42,2 John Robson 3.42,8 3 000 m Markus Ryffel 7.44,43 Christoph Herle 7.45,44 Aleksandr Fedotkin 7.45,50 60 m aj Thomas Munkelt 7,59 Arto Bryggare 7,67 Eduard Pereverzev 7,70 Korkeushyppy Vladimir Jaštšenko 226 Gennadi Belkov 226 André Schneider 224 Seiväshyppy Władysław Kozakiewicz 558 Konstantin Volkov 545 Vladimir Trofimenko 545 Pituushyppy Vladimir Tsepeljov 788 Valeri Podlužni 786 Lutz Franke 780 Kolmiloikka Gennadi Valjukevitš 17,02 Anatoli Piskulin 16,97 Jaak Uudmäe 16,91 Kuulantyöntö Reijo Ståhlberg 20,47 Geoff Capes 20,23 Vladimir Kiseljov 20,01 === Naiset === Laji Kultaa Kultaa Hopeaa Hopeaa Pronssia Pronssia 60 m Marlies Göhr 7,16 Marita Koch 7,19 Ljudmila Storožkova 7,22 400 m Verona Elder 51,80 Jarmila Kratochvílová 51,81 Karoline Käfer 51,90 800 m Nikolina Štereva 2.02,6 Anita Weiß 2.02,9 Fița Lovin 2.03,1 1 500 m Natalia Mărășescu 4.03,5 Zamira Zaitseva 4.03,9 Svetlana Guskova 4.07,4 60 m aj Danuta Perka 7,95 Grażyna Rabsztyn 8,00 Nina Morgulina 8,09 Korkeushyppy Andrea Mátay 192 Urszula Kielan 185 Ulrike Meyfarth 180 Pituushyppy Siegrun Siegl 670 Jarmila Nygrýnová 642 Lena Johansson 627 Kuulantyöntö Ilona Slupianek 21,01 Marianne Adam 20,11 Judith Oakes 15,66 == Mitalitaulukko == 1\. 4 3 1 8 2\. 3 5 8 16 3\. 3 3 0 6 4\. 1 2 0 3 5\. 1 1 2 4 6\. 1 1 1 3 7\. 1 1 0 2 8\. 1 0 2 3 9\. 1 0 1 2 10\. 1 0 0 1 10\. 1 0 0 1 10\. 1 0 0 1 13\. 0 2 2 4 14\. 0 1 0 1 15\. 0 0 1 1 15\. 0 0 1 1 == Katso myös == *Suomi yleisurheilun sisäratojen Euroopan- mestaruuskilpailuissa 1979 == Lähteet == * 1979 Luokka:Vuoden 1979 yleisurheilu Luokka:Wienin urheilutapahtumat Luokka:Itävallan yleisurheilu
Geórgios Koléttis

Geórgios Koléttis () oli kreikkalainen ratapyöräilijä ja olympiamitalisti. Hän osallistui Ateenan olympialaisiin 1896, joissa hän voitti hopeaa 100 kilometrin kilpailussa. Koléttis kilpaili myös 10 kilometrillä, jossa hän kuitenkin joutui keskeyttämään kolarin takia. ==Lähteet== Luokka:Kreikkalaiset olympiamitalistit Luokka:Kreikkalaiset ratapyöräilijät Luokka:Kuolinvuosi puuttuu Luokka:Syntymävuosi puuttuu
Olpe (keramiikka)

Olpe () on antiikin aikainen keraaminen öljykannu. Se tunnetaan vaasien muotona erityisesti kreikkalaisesta keramiikasta. Olpe on muodoltaan joko matalajalkainen tai jalaton yksikorvainen hoikkavartaloinen kannu. Siinä on leveä suuosa, mutta ei kuitenkaan kaatonokkaa. Olpen vartalo- ja kaulaosa ovat sulautuneet yhteen, ja sen kädensija nousee suun yläpuolelle. Olpe muistuttaa monin tavoin oinokhoea eli viinikannua. Olpeja käytettiin muun muassa painisaleilla, joissa painijat voideltiin öljyllä. Tiedosto:Olpe.gif|Olpen muoto ulkoa ja sisältä. Tiedosto:Pittore del vaticano 73, olpe protocorinzia transizionale con fegi di animali, dalla tomba dei dolii alla banditaccia, 630 ac ca. 02.jpg|Korinttilainen olpe, n. 630 eaa. Tiedosto:Olpe attica con scena di offerta, 570-510 ac ca., dalla tomba I alla banditaccia.jpg|Attikalainen olpe, n. 570–510 eaa. Tiedosto:Herakles Olympos Louvre F30 full.jpg|Olpe, n. 540 eaa. Tiedosto:Hermes kriophoros Louvre F159.jpg|Olpe, n. 515–510 eaa. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat